text: Góðir gamlir kenningar og nøkur nýggj andlit eru í toyminum, sum undir leiðslu av Dan Brimsvík fer í gongd við komandi kappingarár
text: #000001
text: Tað er nú greitt, hvussu venjaratoymið kring besta manslið okkara sær út í 2021.
text: #000002
text: Afturat sær hevur Dan nú sett samlaða venjarahópin, og her eru fleiri kend andlit, umframt at nýggjur íblástur eisini er at síggja.
text: #000004
text: Hjálparvenjarar eru John Petersen og Róaldur Jakobsen, sum báðir hava drúgva fortíð her hjá okkum. John var eisini partur av venjaratoymi okkara í 2011, meðan Róaldur fyri fyrstu ferð fekk seg royndan sum venjara í fjør.
text: #000005
text: Fysiskur venjari verður Svein Rógvi Nielsen Ljósstein, sum einamest man vera væl kendur úr føroyska kappróðrarumhvørvinum, umframt at hann var stovnari av Full Power í Klaksvík. Eisini verður Tórur Sjúrðarson knýttur at fysisku venjingunum í felagnum. Tórur hevur nomið sær útbúgving innan fysiska venjing.
text: #000006
text: Seinasti brikkurin í puslispælinum er Hans Jørgensen, ið tekur við sum málmansvenjari. Hans vardi málið hjá okkum í 2019, og eftir at hann ikki tókst við fótbólt í ár, verður hann nú at síggja uttan fyri hvítu strikurnar hetta kappingarárið.
text: #000007